Skryfnet: Skryf ŉ wen-toespraak!Foto: product-school/unsplash Is jy ŉ onderwyser wat redenaars moet afrig, ŉ mamma wat moet help toesprake skryf of ŉ passievolle redenaar wat graag ŉ wenpraatjie wil lewer? Dan is Skryf ŉ Toespraak net wat jy nodig het! Hierdie praktiese en prettige eendagwerksessie vir leerders tussen 12 en 18 jaar oud gaan die manier waarop jy jou toesprake benader vir altyd verander. Dit word aangebied deur Afrikaans Hoër Meisieskool se gewilde redenaarsafrigter, Erica Dannhauser. Skryf ŉ Toespraak fokus op al die bestanddele wat nodig is om ŉ uithalertoespraak te skep. Dit is die ideale werksessie vir leerders, onderwysers of ouers wat graag op ŉ praktiese en prettige manier hulle toespraakvaardighede wil opskerp. Erica Dunnhauser (Foto: verskaf) Erica Dannhauser glo as jy kan praat, het jy die vermoë om te beïnvloed en lewens te verander. Sy leef deur te praat! Hierdie begaafde onderwyseres spog met ŉ BCom-graad in joernalistiek, ŉ honneursgraad in sielkunde en ŉ onderwyskwalifikasie (NGOS) van Noordwes-Universiteit se Potchefstroomkampus. Erica is al die afgelope sewe jaar die hoofafrigter van redenaars by Afrikaans Hoër Meisieskool in Pretoria. Gedurende hierdie geseënde tydperk in haar lewe, het haar afrigting drie nasionale wenners opgelewer. Haar lewensfilosofie, wat sy by Aristoteles geleen en aangepas het, is: “Speaking to the mind without speaking to the heart, is no speaking at all!” Om ŉ wentoespraak te skryf is elke redenaar se droom. Gee hierdie droom vlerke deur jou kind in te skryf vir die Skryf ŉ Toespraak-werksessie wat op 30 Julie 2022 by Akademia se Centurion-kampus van 09:00 tot 15:00 plaasvind. Foto: kenny-eliason/unsplash Slegs ŉ beperkte getal plekke is beskikbaar, so bespreek nou om teleurstelling te voorkom! Kaartjies kos R650 per persoon en 10% afslag is beskikbaar vir groepe van vyf of meer leerders. Ná afloop van die werksessie sal deelnemers ook ŉ sertifikaat van deelname ontvang. ŉ Ligte middagete sal ook bedien word. Klik hier om kaartjies te koop. Inskrywings sluit op 25 Julie 2022.